Η ξενοδοχειακή σύμβαση – προστασία και κατοχύρωση του ξενοδόχου στο στάδιο της κατάρτισης και σε ανώμαλη εξέλιξη
Creators: name: Δήμου, Ευανθία Νικολάου
Publisher: name: Aristotle University of Thessaloniki
Year: 2021
Subjects: Ξενοδοχειακή σύμβαση
Ανώμαλη εξέλιξη
Προστασία ξενοδόχου
Hotel contract
Abnormal development
Protection of the hotelier

description: Θεματικό επίκεντρο της παρούσας διπλωματικής εργασίας αποτελεί η ξενοδοχειακή σύμβαση, και ιδιαίτερα η προσταστία του ξενοδόχου κατά την κατάρτιση και σε ανώμαλη εξέλιξη της. Η ξενοδοχειακή σύμβαση ( ή σύμβαση ξενοδοχείας ) καταρτίζεται μεταξύ του ξενοδόχου και του τουριστικού πράκτορα και, κατά περιεχόμενο, αφορά την έναντι ανταλλάγματος παραχώρηση εκ μέρους του ξενοδόχου και προς τους πελάτες του τουριστικού πράκτορα της χρήσης του συμφωνημένου αριθμού καταλυμάτων και την παροχή πρόσθετων ξενοδοχειακών υπηρεσιών. Στο πρώτο κεφάλαιο (κεφ. ΙΙ) επιχειρείται μία συνοπτική παρουσίαση ορισμένων βασικών ζητημάτων του εξεταζομένου συμβατικού μορφώματος. Ειδικότερα, καλύπτεται η εννοιολογική οριοθέτηση της ξενοδοχειακής σύμβασης και η κατηγοριοποίηση των επιμέρους συμβατικών μορφωμάτων, παρουσιάζεται το έννομο, ρυθμιστικό πλαίσιο και δίδονται οι ορισμοί για τα εμπλεκόμενα μέρη, ήτοι τον ξενοδόχο, τον τουριστικό πράκτορα και τον πελάτη, ενώ ακολουθεί και ένας σύντομος σχολιασμός επί της τριμερούς σχέσης που αναπτύσσεται μεταξύ τους. Στο δεύτερο κεφάλαιο (κεφ. ΙΙΙ) δίδεται βαρύτητα στο περιεχόμενο και τους όρους της σύμβασης, με έμφαση στους Γενικούς Όρους Συναλλαγών (Γ.Ο.Σ.) που συχνά καλούνται να συνυπογράψουν οι ξενοδόχοι ως το κατεξοχήν αδύναμο διαπραγματευτικά μέρος της σύμβασης. Στο τρίτο και τελευταίο κεφάλαιο της εργασίας (κεφ. IV) αναλύονται τα ζητήματα που ανακύπτουν επί ανώμαλης εξέλιξής της, τόσο λόγω αθέτησης των υποχρεώσεων του ξενοδόχου αλλά και λόγω αθέτησης των υποχρεώσεων του τουριστικού πράκτορα αντίστοιχα. Η ανώμαλη εξέλιξη της υπό κρίση συμβατικής μορφής αποκτά ιδιαίτερο ενδιαφέρον, κυρίως υπό το πρίσμα της προστασίας του ξενοδόχου, καθόσον η ενδεχόμενη αντισυμβατική συμπεριφορά του αντισυμβαλλομένου του – τουριστικού πράκτορα μπορεί να επιφέρει αντανακλαστικά αποτελέσματα και στην σχέση του ξενοδόχου με τον πελάτη, ο οποίος δεν συμβάλλεται μαζί του, αλλά είναι ο αποδέκτης των παρεχόμενων υπηρεσιών. Πλέον δε τούτου, ενδέχεται και ο ίδιος ο πελάτης, παρότι μη συμβαλλόμενος, να προκαλέσει ζημία στον ξενοδόχο (π.χ. επί μη εμφάνισης στο ξενοδοχείο – η λεγόμενη περίπτωση non show – ή επί αδικοπρακτικής ευθύνης του λόγω πρόκλησης ζημιών στο κατάλυμα). Υπό το πρίσμα των ανωτέρω παρατηρήσεων, επιχειρείται μία προσπάθεια παρουσίασης των μέσων προστασίας που παρέχει ο νόμος στον ξενοδόχο για τις ανωτέρω περιπτώσεις. Μέσω δε της συγκριτικής παράθεσης της προστασίας που απολαμβάνει ο τουριστικός πράκτορας επί ανώμαλης εξέλιξης της σύμβασης, προκύπτουν και ορισμένα χρήσιμα συμπεράσματα για την πληρότητα και την αποτελεσματικότητα (ή μη) του υφιστάμενου ρυθμιστικού πλαισίου της εν λόγω συμβατικής μορφής.
description: The thematic focus of this thesis is the hotel contract, and in particular the hotelier’s protection during its drafting and in its abnormal development. The hotel contract is drawn up between the hotelier and the tour operator, and in terms of content, concerns the granting of the use of the agreed number of accommodations and the provision of additional hotel services by the hotelier to the customers of the tour operator for a consideration. The first chapter (Chapter II) attempts to summarize some of the main aspects of the contractual form under consideration. In particular, the conceptual definition of the hotel contract and the categorization of the individual contractual forms are covered, the legal and regulatory framework is presented, and definitions are given for the parties involved, i.e. the hotelier, the tour operator and the customer, followed by a brief commentary on the tripartite relationship that develops between them. The second chapter (Chapter III) focuses on the content and terms of the contract, with an emphasis on the General Terms and Conditions (GTC), which hoteliers are often asked to sign as the weakest negotiating part of the contract. The third and final chapter of the thesis (Chapter IV) analyzes the issues that arise in the event of an abnormal development of the contract, both due to a breach of the hotelier’s obligations and a breach of the tour operator’s obligations respectively. The abnormal development of the form of contract under consideration is of particular interest, particularly in the light of the protection of the hotelier, since the possible unconventional conduct of his/her counterparty – the travel agent – may also have repercussions on the relationship between the hotelier and the customer, who is not a contracting party, but the recipient of the services provided. In addition, the customer himself/herself, although not a contracting party, may also cause damage to the hotelier (e.g. in the event of a no-show at the hotel – the so called non-show – or in the event of his/her liability in tort for damage to the accommodation). In the light of the above observations, an attempt is made to present the remedies available to the hotelier under the law in the above cases. Through a comparative presentation of the protection enjoyed by the tour operator in the event of an abnormal development of the contract, some useful conclusions are drawn as to the completeness and effectiveness (or otherwise) of the existing regulatory framework for this form of contract.